Cebu
Cebu on üks Visayani saartest. Kuulub Filipiinidele. Moodustab koos 167 ümbritseva väiksema saarega Cebu provintsi. Cebu on pikliku kujuga saar pikkusega 196 km ja kõige laiemas kohas laiusega 32 km. Pindala 4422 km² (Filipiinide saartest suuruselt üheksas). Saar on mägine, kõrgus kuni 1013 meetrit. Saarel asub samanimeline linn, mis on kõige vanem linn Filipiinidel. See on Visayani saarte kaubandus-, tööstus- ja hariduskeskus. Saarel elab üle 3,5 miljoni inimese. Cebu saarel endal ei ole lennujaama, saart teenindav lennujaam (liikluselt teine riigis) asub mõnekilomeetrise väina taga oleval Mactani saarel.